ประกาศมหาวิทยาลัยสวนดุสิตประกาศมหาวิทยาลัยสวนดุสิตเรื่องการกำหนดลักษณะ ชนิด ประเภทและส่วนประกอบของครุยวิทยฐานะ และครุยประจำตำแหน่งพ.ศ. ๒๕๕๙ โดยที่เป็นการสมควรให้มีประกาศเกี่ยวกับการกำหนดลักษณะชนิด ประเภทและส่วนประกอบของครุยวิทยฐานะ และครุยประจำตำแหน่งอาศัยอำนาจตามความในมาตรา๒๑ (๓) และมาตรา ๖๕ วรรคสอง แห่งพระราชบัญญัติมหาวิทยาลัยสวนดุสิต พ.ศ. ๒๕๕๘สภามหาวิทยาลัยสวนดุสิต ในการประชุมครั้งที่ ๗ (๑๘)/๒๕๕๙ เมื่อวันที่ ๒๔ มิถุนายน๒๕๕๙ จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศมหาวิทยาลัยสวนดุสิตเรื่อง การกำหนดลักษณะ ชนิด ประเภทและส่วนประกอบของครุยวิทยฐานะและครุยประจำตำแหน่ง พ.ศ. ๒๕๕๙ ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ครุยวิทยฐานะของมหาวิทยาลัยสวนดุสิตมีสามชั้นดังนี้(๑)ครุยดุษฎีบัณฑิต ทำด้วยผ้าสีน้ำตาลทองเย็บเป็นเสื้อคลุมยาวเหนือข้อเท้าประมาณ ๑๕เซนติเมตร ตัวเสื้อผ่าอกและติดซิปให้ริมผ้าสองชิ้นประสานกันตลอดทั้งลำตัวมีแถบผ้าสีทองหน้ากว้าง ๘ เซนติเมตร เย็บติดเป็นสาบตลอดด้านหน้าทั้งสองข้างแขนเสื้อเป็นแขนพวงยาวตกข้อศอกตอนกลางแขนทั้งสองข้างมีแถบผ้าสีทองกว้าง ๕เซนติเมตร ยาว ๔๔.๕ เซนติเมตร จำนวนสามแถบติดเรียงกันระยะห่าง ๓ เซนติเมตรปลายแถบทั้งสองข้างแหลม มีผ้าคล้องคอด้านนอกทำด้วยผ้าสีฟ้าและด้านในทำด้วยผ้าสีทองด้านนอกตอนปลายของผ้าคล้องคอขลิบริมด้วยผ้าสีทองขนาดกว้าง ๑ เซนติเมตรและด้านในขลิบด้วยผ้าสีของสาขาวิชา อีกริมหนึ่งกว้าง ๙ เซนติเมตรประดับตราของมหาวิทยาลัยสวนดุสิตที่แถบซ้ายระดับอกและมีเครื่องหมายของมหาวิทยาลัยสวนดุสิตที่แถบด้านขวาระดับอก(๒)ครุยมหาบัณฑิตเช่นเดียวกับครุยดุษฎีบัณฑิตแตกต่างกันที่แขนเสื้อของครุยเป็นแขนปล่อยความยาวถึงข้อมือ มีแถบผ้าสีทองตอนกลางแขนเสื้อทั้งสองข้างจำนวนสองแถบ(๓)ครุยบัณฑิตเช่นเดียวกันกับครุยดุษฎีบัณฑิตแตกต่างกันที่แขนของเสื้อครุยเป็นแขนปล่อยความยาวถึงข้อมือมีแถบผ้าสีทองตอนกลางแขนเสื้อทั้งสองข้างจำนวนหนึ่งแถบข้อ๔ ครุยประจำตำแหน่งเครื่องหมายประกอบครุยประจำตำแหน่งของนายกสภามหาวิทยาลัย อุปนายกสภามหาวิทยาลัยกรรมการสภามหาวิทยาลัย อธิการบดี และรองอธิการบดี มีดังนี้(๑)นายกสภามหาวิทยาลัยและอธิการบดีทำด้วยผ้าสีน้ำตาลทองเย็บเป็นเสื้อคลุมยาวเหนือข้อเท้า ประมาณ ๑๕ เซนติเมตรตัวเสื้อผ่าอกและติดซิปให้ริมผ้าทั้งสองชิ้นประสานกันตลอดทั้งลำตัว มีแถบผ้าสีทอง หน้ากว้าง๘ เซนติเมตร เย็บติดเป็นสาบตลอดด้านหน้าทั้งสองข้างแขนเสื้อเป็นแขนพวงยาวตกข้อศอกตอนกลางแขนทั้งสองข้าง มีแถบผ้าสีทองกว้าง ๕เซนติเมตร ยาว ๔๔.๕ เซนติเมตร จำนวนสี่แถบติดเรียงกันระยะห่าง ๓ เซนติเมตรปลายแถบทั้งสองข้างแหลม มีผ้าคล้องคอด้านนอกทำด้วยผ้าสีฟ้าและด้านในทำด้วยผ้าสีทองด้านนอกตอนปลายของผ้าคล้องคอขลิบริมด้วยผ้าสีทองขนาดกว้าง ๑ เซนติเมตรและด้านในขลิบด้วยผ้าสีทอง อีกริมหนึ่งกว้าง ๙ เซนติเมตรมีสังวาลคล้องคอลักษณะเป็นอักษรย่อชื่อมหาวิทยาลัยสวนดุสิต ทำด้วยโลหะสีทองร้อยเรียงเป็นเส้นขนาด๒ เซนติเมตร ห้อยเหรียญตรามหาวิทยาลัยสวนดุสิต ความสูง ๕ เซนติเมตรประดับตราของมหาวิทยาลัยสวนดุสิตที่แถบซ้ายระดับอกและมีเครื่องหมายของมหาวิทยาลัยสวนดุสิตที่แถบด้านขวาระดับอก(๒)อุปนายกสภามหาวิทยาลัยและกรรมการสภามหาวิทยาลัย ใช้ครุยประจำตำแหน่งเครื่องหมายประกอบครุยประจำตำแหน่งเช่นเดียวกับนายกสภามหาวิทยาลัยและอธิการบดีแต่ไม่มีสังวาลประดับ(๓)รองอธิการบดีใช้ครุยประจำตำแหน่ง เครื่องหมายประกอบครุยประจำตำแหน่ง เช่นเดียวกับนายกสภามหาวิทยาลัยและอธิการบดีแตกต่างกันที่ตอนกลางแขนทั้งสองข้างมีแถบผ้าสีทองจำนวนสามแถบและไม่มีสังวาลประดับข้อ๕ สีประจำสาขาวิชา มีดังนี้(๑) สาขาวิชาการจัดการ สีเขียว(๒) สาขาวิชาการบัญชี สีฟ้า(๓) สาขาวิชาคหกรรมศาสตร์ สีแดง(๔) สาขาวิชานิติศาสตร์ สีขาว(๕) สาขาวิชานิเทศศาสตร์ สีม่วง(๖) สาขาวิชาบริหารธุรกิจ สีชมพู(๗) สาขาวิชาพยาบาลศาสตร์ สีขาวกว้าง ๗ เซนติเมตรมีขลิบสีแดงกว้าง ๒ เซนติเมตร(๘) สาขาวิชารัฐประศาสนศาสตร์ สีน้ำตาล(๙) สาขาวิชารัฐศาสตร์ สีน้ำเงิน(๑๐) สาขาวิชาวิทยาศาสตร์ สีเหลือง(๑๑) สาขาวิชาศิลปศาสตร์ สีแสด(๑๒) สาขาวิชาศึกษาศาสตร์ สีฟ้ากว้าง ๗ เซนติเมตรมีขลิบสีส้มกว้าง ๒ เซนติเมตร(๑๓) สาขาวิชาเศรษฐศาสตร์ สีเขียวกว้าง ๗เซนติเมตร มีขลิบสีทองกว้าง ๒ เซนติเมตร(๑๔)[๒]สาขาวิชาเทคโนโลยี สีเหลืองกว้าง๗ เซนติเมตร มีขลิบสีแดงกว้าง ๒ เซนติเมตรข้อ๖ ให้มหาวิทยาลัยสวนดุสิตจัดทำรูปครุยวิทยฐานะและครุยประจำตำแหน่งตามประกาศนี้ขึ้นไว้เป็นตัวอย่างประกาศ ณ วันที่ ๒๔มิถุนายน พ.ศ. ๒๕๕๙บุญลือ ทองอยู่นายกสภามหาวิทยาลัยสวนดุสิต[เอกสารแนบท้าย]๑. แบบแนบท้ายประกาศมหาวิทยาลัยสวนดุสิตเรื่อง การกำหนดลักษณะ ชนิด ประเภทและส่วนประกอบของครุยวิทยฐานะและครุยประจำตำแหน่งพ.ศ. ๒๕๕๙ ครุยดุษฎีบัณฑิต๒.แบบแนบท้ายประกาศมหาวิทยาลัยสวนดุสิต เรื่อง การกำหนดลักษณะ ชนิดประเภทและส่วนประกอบของครุยวิทยฐานะและครุยประจำตำแหน่ง พ.ศ. ๒๕๕๙ ครุยมหาบัณฑิต๓.แบบแนบท้ายประกาศมหาวิทยาลัยสวนดุสิต เรื่อง การกำหนดลักษณะ ชนิด ประเภทและส่วนประกอบของครุยวิทยฐานะและครุยประจำตำแหน่งพ.ศ. ๒๕๕๙ ครุยบัณฑิต๔.แบบแนบท้ายประกาศมหาวิทยาลัยสวนดุสิต เรื่อง การกำหนดลักษณะ ชนิดประเภทและส่วนประกอบของครุยวิทยฐานะและครุยประจำตำแหน่ง พ.ศ. ๒๕๕๙ ครุยนายกสภามหาวิทยาลัยและอธิการบดี๕.แบบแนบท้ายประกาศมหาวิทยาลัยสวนดุสิต เรื่อง การกำหนดลักษณะ ชนิดประเภทและส่วนประกอบของครุยวิทยฐานะและครุยประจำตำแหน่ง พ.ศ. ๒๕๕๙ ครุยอุปนายกสภามหาวิทยาลัยและกรรมการสภามหาวิทยาลัย๖.แบบแนบท้ายประกาศมหาวิทยาลัยสวนดุสิต เรื่อง การกำหนดลักษณะ ชนิดประเภทและส่วนประกอบของครุยวิทยฐานะและครุยประจำตำแหน่ง พ.ศ. ๒๕๕๙ ครุยรองอธิการบดี(ดูข้อมูลจากภาพกฎหมาย)ประกาศมหาวิทยาลัยสวนดุสิตเรื่อง การกำหนดลักษณะ ชนิด ประเภทและส่วนประกอบของครุยวิทยฐานะและครุยประจำตำแหน่ง (ฉบับที่ ๒) พ.ศ. ๒๕๖๐[๓]ข้อ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙ชวัลพร/เพิ่มเติม๑๗ กรกฎาคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๑๗๑ ง/หน้า ๖/๓ สิงหาคม ๒๕๕๙[๒] ข้อ ๕ (๑๔)เพิ่มโดยประกาศมหาวิทยาลัยสวนดุสิต เรื่อง การกำหนดลักษณะ ชนิด ประเภทและส่วนประกอบของครุยวิทยฐานะ และครุยประจำตำแหน่ง(ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๓๘ ง/หน้า ๔๒/๒๓ พฤษภาคม ๒๕๖๐